
Tee-ehitusloa andmine Hariduse tänava lõigus kangelaste prospekt – A. Puškini tänav sõidu ja kõnnitee ehitamiseks koos välisvalgustuse rajamisega
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus tee-ehitusloa väljaandmise taotlus koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projekt on kooskõlastatud peaarhitektiga. 
Projekt lahendus näeb ette Hariduse tänava lõigus kangelaste prospekt – A. Puškini tänav sõidu ja kõnnitee rekonstrueerimine koos välisvalgustusega. Käesolev projekt näeb ette ka projekteeritaval alal teede ja parkimiskohtade teekattemärgistuse ja liiklusmärkide paigaldamine. Projekti mahus on lahendatud ka välisvalgustus.

Tee-ehitusloa taotluses puuduvad andmed töövõtjate ja omanikujärelevalve kohta. Neid selgitakse välja peale avatud hankemenetlust. Tööde planeeritav lõpptähtaeg on 31.09.2013. a.
Esitatud dokumentide alusel teeseaduse §21 lõike 6 toodud tee-ehitusloa väljastamise keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3.  Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada tee-ehitusluba kooskõlas tee-ehitusprojektiga Hariduse tänava lõigus kangelaste prospekt – A. Puškini tänav sõidu ja kõnnitee ehitamiseks koos välisvalgustuse rajamisega.
3.2. Kohustada teeomaniku koos ehitamise alustamise teatisega esitada töövõtjate ja omanikujärelevalve andmed.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

